Melléklet a ……/2025. sz. Képviselő-testületi határozathoz


HASZONKÖLCSÖN-SZERZŐDÉS
V. számú módosítása


amely létrejött egyrészről Kiskőrös Város Önkormányzata (székhely: 6200 Kiskőrös, Petőfi Sándor tér 1., képviseli: Domonyi László Mihály polgármester) mint az ingatlan tulajdonosa (a továbbiakban: Kölcsönadó), másrészről Állampusztai Országos Büntetés-végrehajtási Intézet (székhely: 6327 Állampuszta, Fő utca 1., képviseli: Molnár István intézetparancsnok), mint kölcsönvevő (a továbbiakban: Kölcsönvevő) (felek együttesen a továbbiakban: Szerződő Felek) között az alulírott napon és helyen, az alábbi feltételek mellett: 


Előzmény:

Szerződő Felek rögzítik, hogy az 57/2015. számú Képviselő-testületi határozat alapján haszonkölcsön-szerződést (a továbbiakban: Alapszerződés) kötöttek egymással a Kölcsönadó tulajdonában lévő Kiskőrös belterületi 2481 hrsz-on nyilvántartott, természetben 6200 Kiskőrös, Árpád utca 8. szám alatt lévő ingatlanban található 10,30 m2 alapterületű helyiség ingyenes használata tárgyában meghatározott 1 éves időtartamra, azaz 2015. június 01. napjától 2016. május 31. napjáig. Szerződő Felek a haszonkölcsön-szerződést a Képviselő-testület 96/2016. számú határozata alapján közös megegyezéssel meghatározott, 3 éves időtartamra, 2016. június 01. napjától 2019. május 31. napjáig, majd a Képviselő-testület 68/2019. számú határozata alapján további 3 éves időtartamra, 2019. június 01. napjától 2022. május 31. napjáig meghosszabbították. Kölcsönvevő 2022. május 16-i írásbeli nyilatkozata alapján – a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel – az ingyenesen használt irodahelyiségre vonatkozó haszonkölcsön-szerződés hatálya 2022. december 31. napjáig meghosszabbodott. A Képviselő-testület a 129/2022. számú határozatával 2023. január 01. napjától 2025. december 31. napjáig a bérleti jogviszony időtartamát meghosszabbította. Kölcsönvevő kérelmezte az irodahelyiség további 3 évvel történő használati jog meghosszabbítását, pártfogói kapcsolattartás céljára.

Szerződő Felek jelen szerződés alapján az Alapszerződést közös megegyezéssel az alábbiak szerint módosítják: 

1. Az Alapszerződés 1. pontja helyébe az alábbi szövegrész lép: 
„Kiskőrös Város Önkormányzata – a Polgári Törvénykönyvről szóló 2013. évi V. törvény 6:357. § alapján, valamint az 57/2015., 96/2016., 68/2019., 129/2022. és a      /2025. számú Képviselő-testületi határozatok alapján – az Állampusztai Országos Büntetés-végrehajtási Intézet részére haszonkölcsönbe adja az Önkormányzat törzsvagyonát képező és kizárólagos tulajdonában lévő, Kiskőrös belterületi 2481 hrsz-on nyilvántartott, természetben 6200 Kiskőrös, Árpád utca 8. szám alatt lévő ingatlanban található, 10,30 m2 alapterületű irodahelyiséget.”

2. Az Alapszerződés 4. pontja helyébe az alábbi szövegrész lép: 
„Szerződő Felek megállapodnak, hogy a Kölcsönadó a fentiekben nevesített helyiség használatát ingyenesen 2026. január 01. napjától 2028. december 31. napjáig átengedi a Kölcsönvevő részére.”

3. Jelen módosítás a Szerződés egyéb rendelkezéseit nem érinti.

Jelen haszonkölcsön-szerződés módosítást a Szerződő Felek elolvasás és értelmezés után, mint akaratukkal mindenben megegyezőt, 4 példányban helybenhagyólag írták alá.


Kiskőrös, 2025. december …… 



Kiskőrös Város Önkormányzata,	Állampusztai Országos Büntetés-végrehajtási 
mint kölcsönadó képviseletében:		   Intézet, mint kölcsönvevő képviseletében:




                Domonyi László	Dr. Horváth Ákos 
                  polgármester	intézetparancsnok



Ellenjegyzem:


               dr. Turán Csaba
                       jegyző
